open-index/open-wikipedia-markdown huggingface dataset:
अबाया झील

**अबाया झील** () अफिरका महादीप में एक ठो झील बाटे। ई अफिरका के पूरबी हिस्सा में उत्तर से दक्खिन ओर फइलल बिसाल रिफ्ट घाटी के झील सिस्टम के बहुत सारी झील सभ में से एक हवे।

## इहो देखल जाय
* रिफ्ट घाटी झील

## संदर्भ

श्रेणी:अफिरका के झील
श्रेणी:बिसाल रिफ्ट घाटी के झील
जिंजर होटल

जिंजर इ एगो भारतीय होटल चेन ह, जवने क स्थापना रूट्स कॉरपोरेशन लिमिटेड द्वारा कइल गइल, और इ टाटा ग्रुप क एगो "स्मार्ट बेसिक्स होटल" कहल जाए वाला श्रेणी में नया ब्रांड ह. जून 2004 में पहिला बार ए तरह क निवास स्थान व्हाइटफील्ड, बैंगलोर में खुलल. रूट्स कॉरपोरेशन लिमिटेड इंडियन होटल्स कंपनी लिमिटेड (IHCL) क एगो पूर्ण स्वामित्व वाली सहायक कंपनी ह.
IHCL जवन की टाटा समूह क हिस्सा ह, इ भारत में और विदेश में 70 सम्पति और भारत की पर्यटन के क्षेत्र में 100 से अधिक वर्ष की उपस्थिति की साथ इ भारत क सबसे बड़ होटल श्रृंखला ह.
शुरू में सन 2004 में इ प्रति रात्री रुपया 999 चार्ज ले, अब एकर प्रति रात्री चार्ज रुपया 2999-3499 के साथ टेक्स अलग से बा.

## स्थान

भारत में 34 जिंजर होटल बान स।

जिंजर वर्तमान में अगरतला, अहमदाबाद, बंगलौर, बंगलौर (आईआरआर-डोम्लुर), भुवनेश्वर, चेन्नई, दिल्ली-विवेक विहार, फरीदाबाद, गोवा, गुवाहाटी, इंदौर, जमशेदपुर, मानेसर, मंगलौर, मैसूर, नासिक, पंतनगर, पुणे पिंपरी और वाकड़, पांडिचेरी, सूरत, ठाणे, त्रिवेंद्रम, वडोदरा, मुंबई, मंगलौर, तिरुपुर, जयपुर, नवी मुंबई, नोएडा, चंडीगढ़, विशाखापट्टनम, कटरा, तिरुपति। आवे वाला स्थान: गोवा (मडगांव), ग्रेटर नोएडा।

## संदर्भ



## बाहरी कड़ियाँ

* Ginger Homepage

श्रेणी : होटल
भीमराव अंबेडकर

**भीमराव रामजी अंबेडकर** (मराठी: भीमराव रामजी आंबेडकर; 14 अप्रैल 1891 – 6 दिसंबर 1956), जिनके **बाबासाहेब अंबेडकर** के नाँव से भी जानल जाला, एक ठो भारतीय कानूनबिद, अर्थशास्त्री, राजनीतिग्य आ समाज सुधारक रहलें। दलित (अछूत) लोग के साथे होखे वाला सामाजिक भेदभाव के खिलाफ आंदोलन कइलेन आ औरतन आ मजूरन के हक खातिर काम कइलेन। ऊ आजाद भारत के पहिला कानून मंत्री रहलें आ भारतीय संबिधान के ड्राफ्ट कमेटी के चेयरमैन रहलें आ संबिधान के निर्माण में प्रमुख भूमिका अदा कइलें। बाबासाहब आंबेडकर आधुनिक भारत के पिता के रुप में दुनिया में प्रसिद्ध भइल।

अंबेडकर बहुत तेज बिद्यार्थी रहले आ कोलंबिया इन्वर्सिटी आ लंदन स्कूल ऑफ इकोनॉमिक्स से डाक्टर के डिग्री हासिल कइलेन। कानून, अर्थशास्त्र आ राजनीति बिज्ञान के बिद्वान के रूप में उनके धाक जम गइल रहल। अपना सुरुआती कैरियर में ऊ अर्थशास्त्री, प्रोफेसर आ वकील रहलें। बाद में राजनीति में सक्रिय रूप से हिस्सा लिहलें; भारत के आजादी के संघर्ष में परचार, आंदोलन आ निर्णायक फैसला लेवे में योगदान कइलेन आ आजाद भारत के स्वरुप निर्धारित करे में महत्व के भूमिका निभवलें। 1956 में बौद्ध धरम अपना लिहलें जेकरा बाद दलितन के बौद्ध धर्म में ब्यापक धर्मांतरण भइल।

निधन के बाद, 1990 में, इनके भारत के सभसे बड़ नागरिक सम्मान "भारत रत्न" दिहल गइल। अंबेडकर के विरासत राजनीति, समाज सुधार आ पापुलर कल्चर में कई प्रकार से अभिन ले भी महत्वपूर्ण बनल बाटे आ भारतीय संस्कृति आ समाज में आपन स्थान रखत बा।

## इहो देखल जाय
* दलित
* महात्मा गाँधी
* जवाहरलाल नेहरू
* मायावती

## संदर्भ


श्रेणी:भारत के लोग
श्रेणी:1891 में जनम
श्रेणी:1956 में निधन
श्रेणी:भारत के राजनीतिक नेता
श्रेणी:दलित नेता
श्रेणी:भारतीय संपादक 
श्रेणी:भारतीय पत्रिका संपादक 
श्रेणी:भारतीय लेखक 
श्रेणी:अर्थशास्त्री 
श्रेणी:बौद्ध दार्शनिक 
श्रेणी:बौद्ध धर्म 
श्रेणी:समाज सुधारक
श्रेणी:भारतीय क्रांतिकारी
श्रेणी:भारत के आजादी आंदोलन में सक्रिय लोग
श्रेणी:मुंबई के लोग
सुष्मिता सेन

**सुष्मिता सेन** एक ठो भारतीय फिलिम ऐक्ट्रेस बाड़ी।

## संदर्भ

श्रेणी:भारत के लोग
श्रेणी:जियत लोग
श्रेणी:1975 में जनम
रैडिसन ब्लू

रैडिसन ब्लू (रैडिसन SAS) एगो सम्पन्न और पूर्ण सेवा  वाला अंतर्राष्ट्रीय होटल चैन ह और इ रैडिसन होटल ब्रांड क अमेरिका के बाहर प्रतिनिधित्व करेला खासकर के यूरोप, अफ्रीका, और  एशिया में। एके कार्लसन रेजिडोर होटल ग्रुप संचालित करेला। दिसंबर 2014 की स्थिति की अनुसार, रैडिसन ब्लू दुनिया भर में  287 होटल क 68,270 कमरा की साथ परिचालन करेला और 102  होटल 23,489 कमरा की साथ बनके तैयार होखे वाला बा।

## इतिहास

1960 में रॉयल कोपेनहेगन होटल डेनमार्क में खुलल। जवन की अर्ने जेकब्सन द्वारा SAS अन्तर्राष्ट्रीय होटल खातिर डिजाईन कइल गइल रहे।

रैडिसन SAS 1994 में तब बनल जब SAS इंटरनेशनल होटल्स (SIH) रैडिसन ब्रांड के साथ यूरोप, मध्य पूर्व और अफ्रीका खातिर एगो एकरी संयुक्त ब्रांडिंग पहल में शामिल भइल।

सन 2000 में, रेडिसन SAS आपन सौवां होटल खोललस। 2002 में, रेजिडोर SAS होस्पिटलिटी ब्रांड क शुरुआत कइलस। रैडिसन SAS  दुनिया भर में 40 से अधिक देश में आपन 150 से अधिक संपत्ति क संचालन करेला।  2006 की आखिर में,  रेजिडोर SAS  क नांव रेजिडोर होटल ग्रुप भइल, और इ स्टॉकहोल्म स्टॉक एक्सचेंज की जरिए पूंजी जुटावे खातिर सार्वजनिक प्रस्ताव (Intial Public Offering) पेश कइलस।

2008 में, रेजिडोर होटल ग्रुप की पोर्टफोलियो में कुल 55 देश में 360 से अधिक होटल रहे। जब एकर नांव 2009 में बदलाईल, गॉर्डन मक्कीनन, जवन की रेजिडोर ब्रांड क कार्यकारी उपाध्यक्ष रह न, समझव न की, नांव ब्लू, रेजिडोर क नया नांव ढूंढे खातिर कइल गइल अनुसंधान से पसंद भइल बा जवन की परिचित SAS 'ब्लू बॉक्स’ के बदल दिहले की साथ देखले में एगो अंतरो पैदा करे।
नाम ब्लू क जनम परियोजना की शीर्षक के रूप में भइल रहे। लेकिन इ जल्दीए स्पष्ट हो गइल की उपलब्ध विकल्प में से इ चुनाव पूरी तरह से प्राकृतिक रहे। इ छोट बा, आसान बा, इ प्रासंगिक बा और हमनी क एके ए तरह से लागू कइले बानी जा की हमनी की पहचान की साथ इ बिना बहुत ज्यादा ताम झाम कइले बगैर एगो आधुनिकता क एहसास जोड़ ता।  20 नवंबर 2015 के, बामाको, माली में रैडिसन होटल में दुगो इस्लामी बंदूकधारी होटल की 170 मेहमानन के बंधक बना लिहन स और ओमें से 20 गो के मार दिहन स। इ आतंकी हमला अल कायदा की सहयोग से अल मोराबिटन नाम क आतंकी समूह कइले रहे।

अप्रैल 2016 में, पहिला रैडिसन ब्लू रिसोर्ट क्रेट, ग्रीस में संचालित भइल।

रैडिसन ब्लू बीच रिसोर्ट, क्रेट मिलाटोस  एगो मौजूदा संपत्ति ह, जवन  कि 2016 में नवीनीकरण की बाद रैडिसन ब्लू के तहत फेर से खोलाइल। रिसोर्ट द्वीप के पूर्व में स्थित बा, जवन की मछली पकड़े वाला गाँव मिलाटोस और सीसी से घिरल बा।

## संयुक्त राज्य अमेरिका में विस्तार

SAS क संयुक्त राज्य अमेरिका में होटल नाहीं रहे। पहिला रैडिसन ब्लू अमेरिका में, रैडिसन ब्लू एक्वा होटल शिकागो शहर की मध्य में एगो गगनचुंबी इमारत में नवम्बर 2011 में खुलल। दूसरा रैडिसन ब्लू, अमेरिका क रैडिसन ब्लू मॉल, उ 15 मार्च, 2013 के खुलल, ब्लूमिंगटन, मिनेसोटा में, और अमेरिका की मॉल से जुड़ल बा। $ 17 मिलियन की खर्च से नवीनीकरण पूरा होखले की बाद, रेडिसन प्लाजा-वारविक होटल न्यू यॉर्क में 2013 में तीसरा रैडिसन ब्लू बन गइल, और रैडिसन ब्लू वारविक होटल फिलाडेल्फिया की तौर पर ओकर पुनः नामकरण भइल।

मिनियापोलिस क पूर्व रैडिसन प्लाजा होटल क नवीनीकरण क के ओके 2014 में चौथा रैडिसन ब्लू में परिवर्तित क दिहल गइल।

## संदर्भ


श्रेणी:होटल
ऐश्वर्या राय

**ऐश्वर्या राय** एक ठो भारतीय फिलिम ऐक्ट्रेस बाड़ी। ऐश्वर्या राय के हिंदी सिनेमा  में एक्टिंग करे खातिर बॉलीवुड ऐक्ट्रेस के रूप में जानल जाला।

## संदर्भ

श्रेणी:हिंदी फिलिम ऐक्ट्रेस
श्रेणी:जियत लोग
श्रेणी:1973 में जनम
श्रेणी:कर्नाटक के लोग
दीपिका पादुकोण

**दीपिका पादुकोण** (जनम: 5 जनवरी 1986) एक ठो भारतीय फिलिम ऐक्ट्रेस बाड़ी। दीपिका के हिंदी सिनेमा में एक्टिंग करे खातिर बॉलीवुड ऐक्ट्रेस के रूप में जानल जाला। पादुकोण के कई ठे अवार्ड मिल चुकल बाड़ें जेह में फिल्फेयरो सामिल बा।

बैडमिंटन खिलाड़ी प्रकाश पादुकोण के बेटी पादुकोण के जनम कोपेनहेगन में भइल रहे आ इनकर परवरिश बंगलौर में भइल। किशोरावस्था में ऊ राष्ट्रीय स्तर के चैम्पियनशिप में बैडमिंटन खेलत रहली बाकिर एह खेल में आपन कैरियर छोड़ के फैशन मॉडल बन गइली। जल्दिये इनके फिलिमी भूमिका खातिर ऑफर मिलल आ ऊ 2006 में कन्नड़ फिलिम *ऐश्वर्या* के टाइटिल किरदार के रूप में अभिनय के शुरुआत कइली। एकरे बाद पादुकोण अपना पहिली बॉलीवुड रिलीज रोमांस *ओम शांति ओम* (2007) में शाहरुख खान के साथ डबल रोल निभवली जेह में इनके बेस्ट फीमेल डेब्यू खातिर फिल्मफेयर अवार्ड मिलल। पादुकोण के रोमांस फिलिम *लव आज कल* (2009) में अभिनय करे वाली भूमिका खातिर तारीफ मिलल, बाकी एकरे बाद कुछ समय खातिर झटका लागल।

## प्रमुख फिलिम

## संदर्भ

श्रेणी:जियत लोग
श्रेणी:1986 में जनम
श्रेणी:हिंदी फिलिम ऐक्ट्रेस
एलीट मॉडल मैनेजमेंट

***एलीट मॉडल मैनेजमेंट*** () फ्रांस के पेरिस से 1972 में सुरू भइल एक ठो मॉडलिंग कंपनी बाटे। वर्तमान में ई दुनिया के कई जगह पर अपन ब्रांच चला रहल बाटे।

श्रेणी:मॉडलिंग कंपनी
श्रेणी:मनोरंजन
तमन्ना भाटिया

**तमन्ना भाटिया** (जन्म 21 दिसंबर 1989) एक भारत के अभिनेत्री हउवन जे ज्यादातर तेलुगु, तमिल आ हिंदी फिल्मन में काम करेली। 89 फिल्मन में काम कर के आ दक्षिणी सिनेमा के सबसे जादा मेहनताना लेवे वाली अभिनेत्रियन में से एक रहली, उहाँ के कई पुरस्कार मिलल बा, जइसे कि तीन संतोषम फिल्म अवार्ड्स, दू सिम्मा अवार्ड्स आ कलैमामणि पुरस्कार।

## प्रारंभिक जीवन
तमन्ना भाटिया के जन्म 21 दिसंबर 1989 के बंबई (अब मुंबई) में भइल। उनकर माता-पिता संतोष आ राजनी भाटिया हउवन। उनकर एक बड़ भाई आनंद भाटिया हउवन। उ सिंधी हिंदू मूल के हउवन आ मुंबई के मानेकजी कूपर एजुकेशन ट्रस्ट स्कूल में पढ़ाई कइली। 13 साल के उमर में उ अभिनय सीखे शुरू कइली आ पृथिवी थिएटर में एक साल खातिर जुड़ली, जहाँ उ मंच प्रदर्शन में हिस्सा लिहली।

## करियर
तमन्ना भाटिया 2005 में हिंदी फिल्म *चाँद सा रोशन चेहरा* से अभिनय शुरू कइली। ओहि साल उ तेलुगु फिल्म *श्री* में काम कइली। 2006 में, उ आपन पहिलका तमिल फिल्म *केदी* में अभिनय कइली। 2007 में, उ *हैप्पी डेज* (तेलुगु) आ *कल्लूरी* (तमिल) में काम कइली। लोगन के उनकर कॉलेज छात्रा के किरदार दुनो फिल्मन में पसंद आइल, आ इ फिल्मन बहुत पैसा कमइल। इ किरदारन से उ तेलुगु आ तमिल सिनेमा में प्रमुख अभिनेत्री बन गइली।

उ कई महत्वपूर्ण तेलुगु फिल्मन में काम कइली, जइसे कि *हैप्पी डेज* (2007), *कोंचम इष्टम कोंचम कष्टम* (2009), *100% लव* (2011), *ऊसरवेल्ली* (2011), *राचा* (2012), *तड़खा* (2013), *[[बाहुबली: दि बिगेनिंग]]* (2015), *बेंगल टाइगर* (2015), *ऊपिरी* (2016), *[[बाहुबली 2: दि कन्क्लूजन]]* (2017), *F2: फन एंड फ्रस्ट्रेशन* (2019), *स्ये रा नरसिम्हा रेड्डी* (2019) आ *F3: फन एंड फ्रस्ट्रेशन* (2022)। उनकर महत्वपूर्ण तमिल फिल्मन में शामिल बा, जइसे कि *कल्लूरी* (2007), *अयान* (2009), *पैय्या* (2010), *सिरुथाई* (2011), *वीरम* (2014), *धर्मा दुराई* (2016), *देवी* (2016), *स्केच* (2018), *जेलर* (2023) आ *अरणमनई 4* (2024)। उ टेलीविजन सीरियलन में भी काम कइली, जइसे कि *11- तं अवर* (2021), *नवंबर स्टोरी* (2021), *जी करदा* (2023), *आखिरी सच* (2023) आ *डू यू वाना पार्टनर* (2025)।

## फिल्मोग्राफी

## पुरस्कार

## दूसर काम
तमन्ना भाटिया अभिनय के अलावा कई तरह के काम कइली। 2010 के शुरुआत में, उ टेलीविजन विज्ञापनन के लिए मॉडलिंग कइली, जइसे कि फैंटा आ चंद्रिका आयुर्वेदिक साबुन। मार्च 2015 में, उ जी तेलुगु के प्रतिनिधित्व कइली आ आपन ज्वैलरी ब्रांड, वाइट एंड गोल्ड, लॉन्च कइली। जनवरी 2016 में, उ बेटी बचाओ बेटी पढ़ाओ अभियान के समर्थन कइली। उ इंडियन प्रीमियर लीग के उद्घाटन समारोह में 2018 आ 2023 में प्रदर्शन कइली।

तमन्ना भाटिया ल्यूक कुटिन्हो के साथ मिलके *बैक टू द रूट्स* किताब लिखली, जे पेंगुइन रैंडम हाउस इंडिया द्वारा अगस्त 2021 में प्रकाशित भइल। सितंबर 2022 में, उ शुगर कॉस्मेटिक्स में इक्विटी पार्टनर के रूप में शामिल भइली। 2023 में, उ जनवरी में आईआईएफएल फाइनेंस के प्रचार कइली, जुलाई में वीएलसीसी, आ अक्टूबर में शिसेडो के पहिलका भारतीय राजदूत बनली। जनवरी 2024 में, उ सेलकॉर गैजेट्स लिमिटेड के इयरबड्स आ स्मार्टवॉच के प्रचार कइली, आ मार्च 2024 में, उ रसना, सॉफ्ट ड्रिंक कॉन्सेंट्रेट, के प्रतिनिधित्व कइली। मई 2025 में, उ कर्नाटक सोप्स एंड डिटर्जेंट्स लिमिटेड के ब्रांड राजदूत नियुक्त भइली, जे मैसूर सैंडल साबुन के दू साल खातिर प्रतिनिधित्व करेली।

## टिप्पणी

## संदर्भ

## बाहरी लिंक

*
*
*
*तमन्ना भाटिया बॉलीवुड हँगामा पर

श्रेणी:हिंदी फिलिम ऐक्ट्रेस
श्रेणी:जियत लोग
श्रेणी:1989 में जनम
श्रेणी:महाराष्ट्र के लोग
कंगना राणावत

**कंगना राणावत** (जनम 23 मार्च 1987) एगो भारतीय ऐक्ट्रेस बाड़ी। ई हिंदी सिनेमा में काम करे लीं आ देस के सभसे ढेर महँग फीस लेवे वाली ऐक्ट्रेस लोग में से एक बाड़ी। इनका के कई गो अवार्ड आ पुरस्कार मिल चुकल बाड़ें हे में तीन गो नेशनल फिलिम अवार्ड आ चार गो फिल्मफेयर अवार्ड सामिल बाड़ें। *फ़ोर्ब्स इंडिया* के *सेलिब्रिटी 100* लिस्ट में ई चार बेर सामिल रह चुकल बाड़ी।

हिमाचल प्रदेश के मंडी जिला के भंबाला गाँव में पैदा भइल राणावत अपना परिवार के लोग के इच्छा अनुसार डाक्टरनी बनल चाहत रहली। आपन खुद के करियर बीछे आ बनावे खाती ई सोरह बरिस के उमिर में दिल्ली आ गइली। कुछ समय खाती मॉडल के काम कइली आ एकरे बाद थियेटर डाइरेक्टर अरविंद गौर के इहाँ ट्रेनिंग करे के बाद राणावत आपन फिलिमी कैरियर के सुरुआत 2006 के थ्रिलर फिलिम *[[गैंग्स्टर (2006 के फिलिम)|गैंग्स्टर]]* से कइली, एह रोल खाती इनके फिल्मफेयर के बेस्ट डेब्यू ऐक्ट्रेस के अवार्ड मिलल। राणावत के कई सारा फिलिम सब में बहुत भावनात्मक रोल करे खाती बहुत तारीफ मिलल बा जेह में  *वो लम्हे* (2006), *लाइफ इन अ... मेट्रो* (2007) आ *[[फैशन (2008 के फिलिम)|फैशन]]* (2008) नियर फिलिम शामिल बाड़ी। *फैशन* में इनके काम खातिर इनके बेस्ट सपोर्टिंग ऐक्ट्रेस के अवार्ड मिलल।

## फिलिम रोल

### ऐक्ट्रेस

### क्रू मेंबर

## नोट


## संदर्भ

## बाहरी कड़ी

* 
*  
* Kangana Ranaut, बॉलीवुड हंगामा पर। 

श्रेणी:हिंदी फिलिम ऐक्ट्रेस
श्रेणी:जियत लोग
श्रेणी:1987 में जनम
श्रुति हासन

**श्रुति हासन** एक ठो भारतीय फिलिम ऐक्ट्रेस आ प्लेबैक सिंगर बाड़ी। श्रुति हासन के तेलुगु सिनेमा, तमिल सिनेमा आ हिंदी सिनेमा में एक्टिंग करे खातिर जानल जाला। हासन परिवार में जनमल ऊ अभिनेता-फिल्म निर्माता कमल हासन आ अभिनेत्री सारिका ठाकुर के बेटी हई।

बाल कलाकार के रूप में ऊ फिलिमन में गीत गावत रहली आ हिंदी फिलिम लक (2009) से अभिनय के शुरुआत करे से पहिले अपना पिता के निर्देशन हे राम (2000) में मेहमान भूमिका कइली बाकी 2011 में तेलुगु फिलिम *ओह माई फ्रेंड* आ *अनागनागा ओ धीरुडू* से आ तमिल साइंस फिक्शन एक्शनर 7aum Arivu से इनका के मान्यता मिलल। हासन दक्खिन भारतीय सिनेमा में सफल तेलुगु फिलिम *गब्बर सिंह* (2012), *बालुपु* (2013), *येवडू* (2014), *रेस गुरम* (2014), *श्रीमंथुडू* (2015), *प्रेमम* (2016), *क्राक* (2021), *वकील साब* (2021) के साथ स्थापित भइली आ तमिल फिलिम *वेदलम* (2015) आ *सी3* (2017) इनके फिलिम बाड़ी स। इनके हिंदी फिलिम सभ में *डी-डे* (2013), *रमैया वस्तावैया* (2013), *गब्बर इज बैक* (2015) आ *वेलकम बैक* (2015) सामिल बाड़ी स।

## संदर्भ

## बाहरी कड़ी

श्रेणी:हिंदी फिलिम ऐक्ट्रेस
श्रेणी:जियत लोग
श्रेणी:1986 में जनम
एमी जैक्सन

**एमी जैक्सन** (; जनम: 31 जनवरी 1992) एक ठो ब्रिटिश ऐक्ट्रेस आ मॉडल बाड़ी। एमी जैक्सन के भारतीय फिलिम सभ में एक्टिंग खातिर जानल जाला खास क के ई हिंदी सिनेमा, तमिल आ तेलुगु फिलिम सभ में काम कइले बाड़ी।

## फिल्मोग्राफी

## संदर्भ

श्रेणी:हिंदी फिलिम ऐक्ट्रेस
श्रेणी:जियत लोग
श्रेणी:1992 में जनम
वीना मलिक

**ज़हीदा मलिक** जीनकरा **वीना मलिक** नांव से चिन्हल जाला एक ठो पाकिस्तानी ऐक्ट्रेस बाड़ी। वीना मलिक के लॉलीवुड आ हिंदी सिनेमा में एक्टिंग करे खातिर ऐक्ट्रेस के रूप में जानल जाला।

## संदर्भ

श्रेणी:हिंदी फिलिम ऐक्ट्रेस
श्रेणी:जियत लोग
श्रेणी:1984 में जनम
श्रेणी:पंजाब के लोग
कोमल झा

**कोमल झा** (जनम 15 मार्च 1997) एगो भारतीय फिलिम ऐक्ट्रेस आ लेखिका बाड़ी। झा के फिल्मी कैरियर दक्खिन भारतीय फिलिम इंडस्ट्री, मने कि तमिल, तेलुगु, कन्नड़ आ मलयालम सिनेमा में अस्थापित बा आ अब ई हिंदी सिनेमा यानी कि बॉलीवुड में कैरियर सुरू क रहल बाड़ी। पेशा से इंजीनियर रहल ई ऐक्ट्रेस अपना कैरियर के बदलाव खातिर जानल जा रहल बाड़ी। चाइना सिनेमा नाँव के फिलिम में इनके रोल खाती इनके तारीफी मिलल बा। एक्टिंग के अलावे कोमल झा स्टेज शो में हिस्सा ले ली, आ कई ब्रांड सभ खाती परचार के बीडियो भी कइले बाड़ी, एह सभ में से ज्यादातर दक्खिन भारत के बाड़ें।

## संदर्भ

श्रेणी:हिंदी फिलिम ऐक्ट्रेस
श्रेणी:जियत लोग
श्रेणी:1987 में जनम
श्रेणी:बिहार के लोग

## बाहरी कड़ियां
* 
* '
कीर्ति खरबंदा

**कीर्ति खरबंदा** एक ठो भारतीय फिलिम ऐक्ट्रेस बाड़ी। कीर्ति खरबंदा के हिंदी सिनेमा में एक्टिंग करे खातिर बॉलीवुड ऐक्ट्रेस के रूप में जानल जाला।

## संदर्भ

श्रेणी:हिंदी फिलिम ऐक्ट्रेस
श्रेणी:जियत लोग
श्रेणी:1988 में जनम
अदा शर्मा

**अदा शर्मा** एक ठो भारतीय फिलिम ऐक्ट्रेस बाड़ी। अदा शर्मा के हिंदी आ तेलुगु सिनेमा में एक्टिंग करे खातिर जानल जाला। शर्मा, 2008 मे आइल बॉलीवुड फिलिम *1920* में मुख्य अभिनेत्री रहली आ उनके एह फिलिम में रोल खातिर तारीफ आ फिल्मफेयर पुरस्कार खातिर नामांकन भइल।

## संदर्भ

श्रेणी:हिंदी फिलिम ऐक्ट्रेस
श्रेणी:जियत लोग
श्रेणी:1989 में जनम
श्रेणी:केरल के लोग
स्वरा भास्कर

**स्वरा भास्कर चित्रपु** (जनम 9 अप्रैल 1988) एगो भारतीय फिलिम ऐक्ट्रेस बाड़ी, इनका के हिंदी सिनेमा में काम करे खातिर जानल जाला। मेनस्ट्रीम सिनेमा में ई सपोर्टिंग रोल करे खातिर जानल जाली आ एकरे अलावा कई गो स्वतंत्र फिलिम सभ में भी लीड रोल क चुकल बाड़ी। इनका के दू गो *स्क्रीन अवार्ड* मिलल बाने आ कुल तीन बेर फिल्मफेयर खाती इनके नामांकन भ चुकल बा।

स्वरा भास्कर एगो नेवी के अफसर चित्रपु उदय भास्कर के बिटिया हई आ इनके पैदाइश आ लालन-पालन दिल्ली में भइल हवे। ओहिजे से ई, दिल्ली युनिवर्सिटी से अंग्रेजी में ग्रेजुएशन कइली आ ओकरे बाद जेएनयू में एमए में एडमिशन लिहली। 

भास्कर के पहिली फिलिम 2009 में रिलीज भइल *माधूलाल कीप वाकिंग* रहल जेह में ई सपोर्टिंग रोल में रहली, बाकी फिलिम कमाई के हिसाब से सफल ना रहल। भास्कर के ब्यापक पहिचान मिलल जब ई *तनु वेड्स मनु* (2011) में दुलहिन तनु (कंगना रानाउत) के सहेली के रोल कइली। इनके परफार्मेंस के फिलिम समालोचक लोग के भी सराहना मिलल आ एह फिलिम में बेस्ट सपोर्टिंग ऐक्ट्रेस कटेगरी में इनके फिल्मफेयर नामांकन हासिल भइल।

## फिल्मोग्राफी

## संदर्भ

## बाहरी कड़ी

* 
* 

श्रेणी:हिंदी फिलिम ऐक्ट्रेस
श्रेणी:जियत लोग
श्रेणी:1988 में जनम
रीमा लागू

**रीमा लागू** एक ठो भारतीय फिलिम ऐक्ट्रेस रहली। रीमा लागू के मराठी आ हिंदी सिनेमा में एक्टिंग करे खातिर जानल जाला। रीमा फिलिम के अलावा रंगमंच के क्षेत्र से भी जुड़ल रहली आ लगभग चालीस साल ले रंगमंच के साथ उनके रिश्ता रहल।

रीमा कई ठे हिंदी फिलिम सभ में महतारी के चरित्र अभिनय कइली जेह में *मैंने प्यार किया*, *आशिकी*, *साजन*, *हम आपके हैं कौन*, *वास्तव*, *कुछ-कुछ होता है* आ *हम साथ-साथ हैं* जइसन सुपरहिट फिलिम के नाँव गिनावल जा सके ला।

लागू के 18 मई 2017 के 59 बरिस के उमिर में हार्ट फेल होखे से निधन हो गइल। एकरा पहिले उनके सीना में दर्द के शिकायत पर मुंबई के कोकिलाबेन धीरूभाई अंबानी अस्पताल में भर्ती करावल गइल रहल।

## अवार्ड नॉमिनेशन
* 1990 - फिल्मफेयर के बेस्ट स्पोर्टिंग ऐक्ट्रेस अवार्ड - *मैंने प्यार किया*
* 1991 - फिल्मफेयर के बेस्ट स्पोर्टिंग ऐक्ट्रेस अवार्ड - *आशिकी*
* 1995 - फिल्मफेयर के बेस्ट स्पोर्टिंग ऐक्ट्रेस अवार्ड - *हम आपके हैं कौन...!*
* 2000 - फिल्मफेयर के बेस्ट स्पोर्टिंग ऐक्ट्रेस अवार्ड - *वास्तव:दि रियलिटी*

## संदर्भ

## बाहरी कड़ी
* 
* Reema Lagoo's Stills from Marathi Movie 
* Interview with Reema Lagoo 

श्रेणी:हिंदी फिलिम ऐक्ट्रेस
श्रेणी:महाराष्ट्र के लोग
श्रेणी:1958 में जनम
श्रेणी:2017 में निधन
आगरा फोर्ट रेलवे स्टेशन

**आगरा फोर्ट रेलवे स्टेशन**, आगरा फोर्ट की पास रावतपारा, आगरा में स्थित बा। इ भारत कि कईगो ओ स्टेशन में से एगो रहे जवने प दुनुं, ब्रॉड गेज आ मीटर गेज लाइन रहली स, तबले जबले की जयपुर खातिर जवन लाइन रहे ओके ब्रॉड गेज में परिवर्तित नाहीं करा गइल। आगरा फोर्ट रेलवे स्टेशन उत्तर मध्य रेलवे की अंतर्गत आवेला।

## अवलोकन

आगरा, जवन की मुगलन क 16वीं-17वीं सदी क राजधानी ह,  इ ताजमहल और आगरा क किला जइसन विशेष स्मारकन क जन्मस्थली ह। ताजमहल 2-4 लाख पर्यटक प्रतिवर्ष आकर्षित करेला। करीब 200,000 विदेशी पर्यटक एकर यात्रा कइले बान स।

## इतिहास

1,000 मिमी (3 फुट 3 3/8 इंच) चौड़ा मीटर गेज दिल्ली-बांदीकुई और बांदीकुई-आगरा राजपूताना स्टेट रेलवे क लाइन 1874 में खुलली स। आगरा-जयपुर लाइन 2005 में 1,676 मिमी (5 फीट 6 इंच) ब्रॉड गेज में परिवर्तित करा गइल।

जामा मस्जिद और आगरा फोर्ट की दिल्ली गेट के बीच एगो विशाल अष्टकोणीय त्रिपोलिया चौक रहे, ए त्रिपोलिया के आगरा फोर्ट स्टेशन बनावे खातिर नष्ट करा गइल, इ रेलवे स्टेशन आगरा क पहिला रेलवे स्टेशन और भारत की सबसे पुराना रेलवे स्टेशनन में से एगो रहे।

## विद्युतीकरण

फरीदाबाद-मथुरा-आगरा खंड क 1982-85 में विद्युतीकरण, टुंडला-यमुना ब्रिज 1988-89 में, और 1990-91 में यमुना पुल-आगरा  क विद्युतीकरण भइल।

## यात्री

आगरा फोर्ट रेलवे स्टेशन 87,000 यात्रियन के हर दिन सेवा देला।

## उपलब्ध सुविधा

आगरा फोर्ट रेलवे स्टेशन प टेलीफोन बूथ, प्रतीक्षा कक्ष, रिटायरिंग रूम,  रिफ्रेशमेंट रूम, वाटर कूलर और पुस्तक स्टाल क सुविधा बा।

## संदर्भ

श्रेणी:उत्तर प्रदेश
श्रेणी:आगरा
श्रेणी:भारत के रेलवे स्टेशन
गेबांग

**गेबांग** या **चंडि गेबांग**, इंडोनेशिया में योग्यकर्ता के लगे मौजूद एक ठो हिंदू मंदिर बाटे। ई मंदिर आठवीं सदी में मेदंग राज के राजा लोग द्वारा बनवावल गइल रहल। हालाँकि, एकरे निर्माण के संबंध में कौनों सीधा सबूत नइखे मिलल कि ई कब बनवावल गइल, बाकि एकरे ऊँच चबूतरा के देख के ई अनुमान लगावल जाला की ई स्टाइल 730 से 800 ईस्वी के बीच के हवे।

## खोज
1936 में केहू गाँव के आदमी के एक ठो गणेश के मूर्ती मिलल । एकरे बाद इहाँ खोज आ खनाई सुरू भइल आ ई मंदिर मिलल। मंदिर के नाँव, गेबांग गाँव के नाँव पर रखल गइल जवन एकरे नजदीक बाटे। ई मंदिर माउंट मेरापी से निकलल धूर आ राखी में दब गइल रहे। 1937 से 1939 के बीच में एकर मरम्मत कइल गइल।

## संरचना
मंदिर के चौकोर चबूतरा 5.25 x 5.25 मीटर के बा आ मंदिर के ऊँचाई 7.75 मीटर बाटे। मंदिर के दुआर पर सीढ़ी ना मिलल, मानल जाला की ऊ लकड़ी के रहल होखी जवन नष्ट हो गइल। मंदिर के दरवाजा पूरुब ओर के बा आ एकरे दुनों बाजू पर ताखा बाने जेह में दहिना वाला में नंदीश्वर के मूर्ती बा। मानल जाला की बायाँ में महाकाल के मूर्ती रहल होखी। मंदिर के अंदर बीच में योनी स्थापित बाटे।

## संदर्भ

## बाहरी कड़ी

*Map of location at wikimapia.org

श्रेणी:इंडोनेशिया
श्रेणी:हिंदू मंदिर
श्रेणी:मंदिर
शामी कबाब

**शामी कबाब** भारतीय उपमहाद्वीप मे खाइल जाए वाला कबाब का एगो खास प्रकार ह। इ भारतीय, पाकिस्तानी और बांग्लादेशी ख़ान-पान शैली क एगो प्रमुख अंग ह। इ आमतौर पर मसलल  माँस (कीमा) की छोट लोथ से बनेला। एके टूटले से बचावे खातिर एमे चना क बेसन अथवा अंडा भी मिलावल जाला।  वइसे त इ बीफ,  बकरे के माँस (मटन) अथवा मेमने के माँस (लैम मीट) की कीमा से बनेला, पर भारत मे एकर शाकाहारी प्रकार (आलू या पनीर से बनल) भी देखे के मिलेला। एके अक्सर नाश्ता अथवा क्षुधावर्धक व्यंजन (ऐपिटाइज़र) के रूप मे खाइल जाला। शामी कबाब के हैदराबाद, पंजाब, कश्मीर, उत्तर प्रदेश और पाकिस्तान के सिंध प्रांत मे मेहमाननवाज़ी का बेहतरीन तरीका मानल जाला।

भारत, पाकिस्तान और बांग्लादेश मे शामी कबाब के एगो अच्छा नाश्ता मानल जाला। एके नींबू की रस से सजावल जाला और एकरी साथ धनिया अथवा पुदीना क चटनी परोसल जाला। अक्सर बारीक कटल प्याज क सलाद शामी कबाब के साथ पेश कइल जाला।  रमजान  महीने मे शाम के रोज़ा खोलले की वक्त शामी कबाब खाना काफ़ी प्रचलित बा। ईद की मुबारक मौका पर शामी कबाब के शीर खुरमा की साथ खइले क भी चलन बा।

## पकवले क तरीका

आम तौर पर शामी कबाब उबलल अथवा भूनल माँस (चिकन अथवा मटन) क होला जेके चना की बेसन की साथ खड़ा गरम मसाला (गरम मसाला, काली मिर्च, छोटी इलायची, लौंग, तेजपत्ता आदि) की मिश्रण मे लपेट के अदरक, लहसुन और नमक के साथ तब तक पकावल जाला जबले की उ नरम ना हो जाए। कबाब की पकले की दौरान प्याज, हल्दी, पिसल मरीचा, अंडा, बारीक कटल हरीयर धनिया, बारीक कटल हरीयर मरीचा और धनिया क पत्ता भी मिलावल जाला। कबो-कभार खड़ा मसाला की जगह पर गरम मसाला पावडरो क इस्तेमाल होला।

एकरी बाद पाकल माँस ए तरह से मसलल जाला की उ रेसेदार बनल रहे। अब ए तैयार मिश्रण से छोटा-छोटा हीरा की आकार क अथवा गोल पकौड़ा बनावल जाला और ओके छिछला कडाही में गहरा तल लिहल जाला।

## प्रस्तुति

शामी कबाब और रोटी अथवा नान के आम तौर प कैचप, हॉट सॉस, चिल्ली गार्लिक सॉस, रायता या चट्नी के साथ परोसल जाला, कबाब के परोसले से पहिले ओके फेंटल अंडा की घोल मे डूबा के दुबारा फ्राइ कइले क भी प्रचलन बा। हैदराबाद मे शामी कबाब पकावल चावल, बिरयानी और रुमाली रोटी के साथ भी खाईल जाला।

## नामकरण

पाकिस्तान मे शामी कबाब की नामकरण का संबंध बिलाड अल-शाम (आधुनिक सीरिया) से जोड़ल जाला काहें की ओइजा क बावर्ची आम तौर पर मध्य कालीन भारत की धनी मुगल बादशाहन की बावर्चीखाना मे काम करें स। भारत मे एकरी नामकरण के पीछे इहे मान्यता ह कि इ हिंदी और उर्दू की शब्द "शाम" से प्रेरित बा, काहें की इ ज्यादातर शाम की नाश्ता मे खाइल जाये वाला व्यंजन ह।

## संदर्भ



## बाहरी कड़ियाँ
* Indian Curry: Recipe Shami kebab/Shami tikka from indiacurry.com
* Pakistani Style, Shami kebab recipe from evernewrecipes.com
* Surf India: Shami kabab recipe from surfindia.com

श्रेणी:खाना
श्रेणी:भारतीय खाना
मधुबनी पेंटिंग

**मिथिला पेंटिंग**, जवने के **मधुबनी पेंटिंग** के रूप में भी जानल जाला, नेपाल की मिथिला राज्य में और भारत की बिहार राज्य में भी प्रचलित बा। एमें चित्रकारी ऊँगली, टहनी ब्रश, निब-कलम  और माचिस की तील्ली की इस्तेमाल की साथ और पिगमेंट और प्राकृतिक रंगन की उपयोग से कइल जाला और एकर आँखी के आकर्षित करे वाला ज्यामितीय पैटर्न एकर ख़ास विशेषण ह। एमें अलग - अलग अवसरन खातिर  विशेष सामग्री होला, जैसे की जन्म या विवाह और त्योहार जैसे की होली,  सूर्य शस्टी, काली पूजा, उपानयनम, दुर्गा पूजा वगैरह।मिथिला क्षेत्र जहाँ से नांव मिथिला आर्ट मिलल बा ओकरी बारे में इ मानल जाला की उ राजा जनक की राज्य क राजधानी रहे जवन की अब जनकपुर नेपाल में बा।

## इतिहास

मानल जाला की इ चित्र राजा जनक  राम-सीता  की विवाह की दौरान महिला कलाकारन से बनववले रह न। पहिले त खाली ऊंची जाति क औरतन के (जैसे ब्राह्मण) के ही इ कला बनवले क इजाजत रहे लेकिन वक्त की साथ इ बंधन भी खत्म हो गइल। आज मिथिलांचल की कई गांव क औरत ए कला में दक्ष बाड़ी स। अपनी असली रूप में त इ पेंटिंग गांवन की मिट्टी से लीपल झोपड़न में देखे के मिले, लेकिन अब इ कपड़ा या फिर पेपर की कैनवासो पर खूब बनेला। मूल रूप से सब चित्रन में सांकेतिक कमल के पौधे, बांस ग्रोव, मछली आ पक्षी और सांपन क सांकेतिक चित्र देखावल गइल बा। इ चित्रन में प्रजनन और जीवन का प्रसारो देखावल गइल बा।.

## विधियाँ

एमें चटख रंगन क इस्तेमाल खूब कइलजाला। जैसे गहरा लाल रंग, हरा, नीला और काला। कुछ हल्लुक रंग से भी चित्र में निखार ले आवल जाला, जैसे- पीला, गुलाबी और नींबू रंग। ए रंगन के घरेलू समान से ही बनावल जाला, जैसे- हल्दी, केला क पत्ता, लाल रंग खातिर पीपर क छाल क प्रयोग होला। मधुबनी पेंटिंग में ज्यादातर पुरुष और प्रकृति की साथ ओ लोगन क जुड़ाव और प्राचीन महाकाव्यन क दृश्य एवं देवता लोगन के दर्शावल गइल बा। प्राकृतिक वस्तु जइसे की सूर्य, चंद्रमा और धार्मिक पौधा जैसे की तुलसी वगैरह क चित्रण भी व्यापक रूप से देखे के मिलेला, साथ में शाही अदालत क दृश्य और शादी जइसन सामाजिक घटनाओं क चित्रण भी देखे के मिलेला। आम तौर पर कौनो जगह खाली नाहीं छोड़ल जाला; खाली जगह में फूलन क चित्र, पशु, पक्षी और यहां तक कि ज्यामितीय डिजाइन द्वारा भर दिहल जाला। परंपरागत रूप से, पेंटिंग एगो ऐसन कौशल ह जवन मिथिला क्षेत्र की परिवारन में एक पीढ़ी से दूसरी पीढ़ी के पारित कइल गइल रहे मुख्य रूप से औरतन द्वारा। एकर पूरा मिथिला क्षेत्र में फैलल संस्थानन में अबो अभ्यास कइल जाला और ए तरे एके जिंदा रखल जाला। दरभंगा, मधुबनी में वैदेही और रंति में ग्राम विकास परिषद मधुबनी क प्रमुख केंद्रन में से कुछ हवं स जवन की ए प्राचीन कला के जिंदा रखले बान स।

समय के साथ मधुबनी चित्र के बनवले की पीछे क मायना भी बदल चुकल बा, लेकिन इ कला अपने आप में एतना कुछ समेटले बा कि इ आज भी कला की कद्रदानन की चुनिन्दा पसंद में से एगो ह।

## संदर्भ


## बाहरी कड़ी

*In conversation with Indian Express, the Madhubani Artist Vidushini shares her views on preserving traditional art forms including Mithila Paitings. 
*Official Website of artist Bharti Dayal 
*Indian Ministry of Culture featuring Gauri Mishra 
*The official website of Gauri Mishra 'Maaji of Madhubani' 
*Mithila Paintings'

श्रेणी:कला
श्रेणी:बिहार के संस्कृति
श्रेणी:बिहार में जीआइ टैग
भारतीय रुपिया

**भारतीय रुपिया** (चीन्हा: ₹; कोड: **INR**), भारत गणतंत्र के ऑफिशियल करेंसी हवे। एक रुपिया के 100 *[[भारतीय पइसा|पइसा]]* में बाँटल जाला, हालाँकि, 25 पइसा या एकरा से कम कीमत के पइसा वाला सिक्का साल 2011 के बाद से अब लीगल टेंडर नइखे रह गइल। एह करेंसी के नियंत्रण भारतीय रिजर्व बैंक करे ला। रिजर्व बैंक ऑफ इंडिया एक्ट, 1934 से रिजर्व बैंक के भारतीय करेंसी के नियंत्रण आ ब्यवस्थापन के अधिकार मिलल हवे। एकर नाँव "रुपिया" सुल्तान शेर शाह सूरी के जारी कइल चानी के सिक्का, जवना के रुपिया कहल जाव, के नाँव पर पड़ल हवे।

साल 2010 में, एक ठो नया चीन्हा आधिकारिक तौर पर अंगीकार कइल गइल। ई चीन्हा देवनागरी लिपि के "र" अक्षर आ रोमन "R" (आर) के मिलल जुलल रूप हवे। ऊपर दू गो पट रेख बाड़ी जिनहन से भारत के तिरंगा झंडा के भान होखेला। एह चीन्हा वाला सिक्का सभ के पहिली लाट आठ जुलाई 2011 से चलन में आइल।

8 नवंबर 2016 के मोदी सरकार के एक ठो बड़ फैसला में पुरान 500 आ 1000 रुपिया के नोटबंदी के घोषणा कइल गइल आ ई ओही रात से लागू क दिहल गइल। एकर कारण, काला धन पर रोक लगावल, बतावल गइल। बाद में कैशलेस अर्थब्यवस्था के ओर आगे बढ़े खातिर उठावल गइल कदम के रूप में एह नोटबंदी के परचार कइल गइल। एही के बाद पुरनका 500 के जगह पर नया सीरीज के नोट आइल आ पहिली बेर 2000 रुपिया के नोट भी चलन में आइल। एह नया नोट सभ के डिजाइन छोट कीमत वाला नोट सभ पर भी लागू होखी।

## शब्द
**रुपिया** शब्द के उत्पत्ती संस्कृत के *रूप्यकम्* से भइल बतावल जाला। रूप्यकम् के अरथ चानी के सिक्का होखे। वर्तमान समय के रुपिया के सीधा संबंध शेर शाह सूरी के चलावल चानी के सिक्का से बाटे जेकरा के रुपिया कहल गइल। मुगल लोग एकरा के एही नाँव से चलावल आ अंग्रेजी राज में भी इहे परंपरा चलल चलि आइल।

बंगाल में रुपिया खातिर "टका" शब्द के इस्तेमाल होला। ई रुपिया के आम अरथ में इस्तेमाल होला, भले करेंसी कौनों भी होखे।

## वर्तमान में चलन में नोट
वर्तमान में, 10 नवंबर 2016 तक ले, चलन में रुपिया के नोट सभ के लिस्ट नीचे दिहल गइल बाटे:

## संदर्भ

श्रेणी:करेंसी
रुपिया

श्रेणी:भारतीय रुपिया
भारतीय पइसा

**भारतीय पइसा** एक भारतीय रुपिया के सौआँ हिस्सा हवे। भारत में सिक्का के रूप में अब 25 पइसा आ एकरे से कम कीमत वाला पइसा बन्द हो चुकल बा आ बस 50 पइसा के सिक्का चलन में बा। पुरान समय में 1, 2, 3, 5, 10, 20 आ 25 पइसा के सिक्का चलन में रह चुकल बाने।

श्रेणी:भारतीय रुपिया
श्रेणी:भारतीय सिक्का
श्रेणी:पइसा
भारतीय रुपिया के चीन्हा

[thumb|right|160px|[भारतीय रुपिया के चीन्हा]]
**भारतीय रुपिया के चीन्हा** (चीन्हा: ; कोड: **INR**) भारत में इस्तेमाल होखे वाला रुपिया खातिर ऑफिशियल करेंसी चीन्हा बाटे।

ई निशान आधिकारिक तौर पर अंतिम रूप से तारीख 15 जुलाई 2010 के रुपिया खातिर चीन्हा के रूप में अंगीकार कइल गइल। एकर डिजाइन डी उदय कुमार नाँव के ब्यक्ति बनवलें।

## संदर्भ

रुपिया
श्रेणी:भारतीय रुपिया
रुपिया
भारतीय रिजर्व बैंक

**भारतीय रिजर्व बैंक** भारत के केन्द्रीय बैंक हवे जे भारत के अर्थब्यवस्था में रुपिया-पइसा से संबंधी नीति के संचालन करे ला। ई अंग्रेजी राज में सन् 1935 से आपन कामकाज सुरू कइलस आ आपन कानूनी आधार भारतीय रिजर्व बैंक एक्ट, 1934 से पावल।

15 अगस्त 1947 के भारत के आजाद होखे के बाद रिजर्व बैंक के 1 जनवरी 1949 के राष्ट्रीयकरण भइल। वर्तमान में एकर मुख्यालय मुंबई में बा आ एकरा के "टकसाल गली" के नाँव से भी जानल जाला। एकरे अलावा अन्य कई शहरन में भी एकर शाखा बाड़ी।

केन्द्रीय बैंक के रूप में, रिजर्व बैंक, फाइनेंसियल सुपरविजन, फाइनेंस संबंधी नीति के लागू करे, बैंकनोट छापे आ बाकी बैंकर सभ के बैंक के रूप में काम करे ला।

## संदर्भ

श्रेणी:भारतीय अर्थब्यवस्था
रुपिया

**रुपिया** या **रुपया** भारत आ एकरे आसपास के देससभ में चलन में करेंसी के सड़मेड़ नाँव हवे। रुपिया के नाँव से चानी के सिक्का शेर शाह सूरी के समय में चलावल गइल आ बाद में मुगल राज आ ब्रिटिश राज में भी भारतीय करेंसी के एही नाँव से जानल गइल।

## इहो देखल जाय
* भारतीय रुपिया
* नेपाली रुपिया
श्रेणी:करेंसी
श्रेणी:दक्खिन एशिया
करेंसी चीन्हा

**करेंसी चीन्हा** () एक ठो ग्राफिक (चित्र रुपी) चीन्हा होला जे आमतौर पर कौनों रकम बतावत समय करेंसी के छोट नाँव या पहिचान के रूप में इस्तमाल होला। 

कुछ प्रमुख करेंसी चीन्हा नीचे दिहल बाड़ें:

* **[[₹]]** - भारतीय रुपिया के चीन्हा
* **[[$]]** - अमेरिकी डालर
* **[[€]]** - यूरो चीन्हा
* **[[₤]]** - ब्रिटिश पाउंड स्टर्लिंग

चीन्हा
श्रेणी:चीन्हा
श्रेणी:करेंसी चीन्हा
परिवहन

**परिवहन** ( या Transportation) मनुष्य, जानवर या सामान के कौनों एक जगह से दुसरा जगह ले जइले के कहल जाला। परिवहन के साधन में प्रमुख बा हवाई परिवहन, रेल परिवहन, जहाज परिवहन, सड़क परिवहन। परिवहन के तीन गो पहलू बा: संरचना, गाड़ी/यान, आ संचालन। परिवहन के सभसे प्रमुख उपयोग बाणिज्य-ब्यापार में बा आ एही कारण ई हमेशा से मानव सभ्यता खातिर बहुत महत्व के चीज रहल बाटे।

परिवहन
बंगाल

**बंगाल** भारतीय उपमहादीप में पूरबी हिस्सा में बंगाल के खाड़ी के उत्तर में मौजूद एक ठो क्षेत्र बाटे। भूगोलीय रूप से ई गंगा-ब्रह्मपुत्र डेल्टा के इलाका हवे जबकि राजनीतिक रूप से ई भारत के पच्छिम बंगाल आ बंगलादेश से मिल के बनल बाटे। सांस्कृतिक पहिचान के रूप में बंगाली भाषा बाटे।

## संदर्भ

श्रेणी:एशिया के क्षेत्र
श्रेणी:भारत के क्षेत्र
श्रेणी:बांग्लादेश
आर (अंग्रेजी अच्छर)

thumb|आर के रचना देखावत एक थो चित्र

**R** (आर) आधुनिक अंग्रेजी भाषा के लिखाई सिस्टम के अठारहवाँ अच्छर बा।

श्रेणी:लैटिन अच्छर
2016 के भारतीय नोटबंदी

[thumb|नोटबंदी के बाद ATM में पइसा निकाले खातिर लागल लाइन, [कलकत्ता।]]
**500 आ 1000 के नोटबंदी** भारत सरकार के एक ठो नोटबंदी नीति बा जेकर घोषणा 8 नवंबर 2016 के भइल आ ई 9 नवंबर 2016 से लागू भइल। एकरे चलते पुरनकी महत्मा गाँधी सीरीज के 500 आ 1000 के लीगल टेंडर खतम कर दिहल गइल। नया 500 आ 2000 के नोट चलावल गइल जे 10 नवंबर से चलन में आइल।

नोटबंदी के घोषणा खुद परधानमंत्री नरेंद्र मोदी दूरदर्शन पर एक ठो लाइव प्रसारण में कइने। मोदी के घोषणा सवा आठ बजे साँझ के प्रसारित भइल आ ओही रात से पुरान नोट बंद कर दिहल गइल, हालाँकि, इनहन के बदले खातिर एक ठो निश्चित समय दिहल गइल। 100 आ एकरा से कम कीमत के नोट जइसे के तइसे चालू बा।

सरकार के एह कदम उठावे के कारण के रूप में ई दावा कइल गइल कि ए से काला धन पर रोक लगावे में मदद मिली। बाद के दिनन में भारत में कैशलेस ट्रांजेक्शन के बढ़ावा देवे में सहायक होखे के भी एह नीति के लागू करे के कारण के रूप में सोझा रखल गइल।

नोटबंदी के बाद पूरा भारत में लोगन के नोट बदले, नया नोट बैंक आ एटीएम से निकाले में भारी दिक्कत के खबर रिपोट कइल गइल। 10 नवंबर के बैंक खुले पर पइसा निकाले बदे भारी भीड़ के खबर बतावल गइल आ सेंसेक्स नीचे गिर गइल। समाचार रपट सभ में कई लोग के जान से खतम होखे के भी एह आपाधापी से जोड़ल गइल।

## इहो देखल जाय
* लीगल टेंडर
* भारतीय रुपिया

## संदर्भ

श्रेणी:भारतीय रुपिया
श्रेणी:भारतीय अर्थब्यवस्था
लीगल टेंडर

**लीगल टेंडर** () अइसन साधन जवना के इस्तेमाल देनदारी चुकता करे खातिर समबन्धित देस या क्षेत्र में कानूनी तौर पर सर्वमान्य होखे।
ई भुगतान करे खातिर (देनदारी चुकता करे खातिर) इस्तेमाल कइल जा सके ला आ जब अइसन काम खातिर केहू के दिहल जाय तब ओकरा के ई स्वीकार करे के पड़े। आमतौर पर सरकार द्वारा छापल गइल करेंसी आ सिक्का एह श्रेणी में आवे ला। हालाँकि, अलग-अलग देस आ क्षेत्र में एकरे कानूनी परिभाषा में कुछ मामूली अंतर भी मिले ला। पर्सनल चेक, क्रेडिट कार्ड या अन्य गैर-नकदी वाला साधन लीगल टेंडर ना होलें।

हालाँकि, भुगतान में सुबिधा-असुबिधा के चलते भी केहू कौनों लीगल टेंडर के लेवे से मना कर सके ला, आ कुछ देस सभ में अगर देनदारी तत्काल ओही घरी पैदा भइल जब भुगतान कइल जात बा तब भी कौनों खास किसिम के लीगल टेंडर के लेवे से मना कइल गैर-कानूनी ना मानल जाला। उदाहरण खातिर छोट-मोट दुकानदार कौनों सामान बेचे पर बहुत बड़ा नोट लेवे से इनकार कर सके ला।

## लीगल टेंडर के चलन से वापसी
### नोटबंदी
सिक्का का बैंकनोट सभ के सरकार या सरकारी एजेंसी हटा के ओकरे जगह ओही कीमत के दूसर सिक्का या नोट जारी कर सके ले। एह प्रक्रिया में पुराना नोट या सिक्का लीगल टेंडर ना रहि जाला।

### चलन से बाहर निकालल
कौनों सिक्का या बैंकनोट के लीगल टेंडर के खतम कइले बिना भी ओकरा के चलन से उठा लिहल जा सके ला।

## यादगार करेंसी/सिक्का
कई बेर सरकार या सरकारी एजेंसी अइसन नोट आ सिक्का भी जारी करे ले जेवन खाली कौनों ब्यक्ति, अवसर या घटना के यादगार के रूप में जारी कइल जालें। हालाँकि, भले ई आम चलन खातिर ना जारी कइल जालें, इनहन के लीगल टेंडर वाला स्टेटस बरकरार रहे ला।

## भारत में
भारत में रुपिया वास्तविक लीगल टेंडर हवे। नवंबर 2016 में भारत सरकार पुरान 500 1000 के नोट सभ के लीगल टेंडर खतम क दिहलस आ 500 के जगह नया नोट निकालल आ हजार के नोट पूरा तौर पर बंद कर दिहल गइल।
भारतीय रुपिया, नेपाल आ भूटान में भी लीगल टेंडर बाटे (मने की कानूनी तौर पर देनदारी चुकावे खातिर इस्तेमाल कइल जा सके ला)। हालाँकि, एकरे उल्टा उहाँ के करेंसी भारत में लीगल टेंडर ना हवे।

## इहो देखल जाय
* नकदी
* बेनकद समाज
* भारतीय नोटबंदी, नवंबर 2016

## संदर्भ

## अउरी पढ़े खातिर सामग्री
* 
* 
* 

श्रेणी:करेंसी
श्रेणी:बैंकनोट
लिखाई

**लिखाई** या **लिपि** ( भा script) कौनों भी अइसन तरीका ह जेवना द्वारा बोलल जा सके वाला चीज के देखल जा सके लायक रूप में जाहिर कइल जाला। भाषा के बोलल जाए वाला रूप आ लिखल जाए वाला रूप में से लिखाई के इस्तमाल से लिखल रूप के फायदा ई होला की एह तरह से कौनों बात के सहेज के रखल भी जा सके ला आ एक जगह से दुसरा जगह भेजल जा सके ला।

दुनिया में कई तरह के लिखाई के सिस्टम मौजूद बाड़ें। कुछ अल्फाबेट आ अच्छर के इस्तमाल से जबकि कुछ चित्र के इस्तमाल से भाषा के लिखे के काम आवे लें। लैटिन लिखाई अल्फाबेट सिस्टम आधारित हवे, जबकि भारत में चलन में ज्यादातर लिखाई सब आबूगीडा प्रकार के सिस्टम हवें जिनहन में स्वर आ व्यंजन के एक साथ मिला के लिखल जाला।

## संदर्भ



श्रेणी:भाषा बिज्ञान
ब्रिटिश राज

260px|thumb|ब्रिटिश राज के भूगोलीय बिस्तार आ नक्सा पर स्थिती
**ब्रिटिश राज** या **अंग्रेजी राज** () भारतीय उपमहादीप में ब्रिटिश मुकुट के शासन के कहल जाला जे 1858 से ले के 1947 ले रहल। सन् 1911 ले एह साम्राज्य के राजधानी कलकत्ता रहल आ एकरे बाद दिल्ली।

ब्रिटिश राज के **डाइरेक्ट रूल** आ **क्राउन रूल** (रूल मने शासन) भी कहल जाला।

## संदर्भ


श्रेणी:भारत के इतिहास
सुल्तान अहमद मस्जिद

thumb|मस्जिद के हाता
thumb|सुल्तान अहमद मस्जिद
**सुल्तान अहमद मस्जिद** या **नीली मस्जिद** तुर्की के इस्तांबुल शहर में एक ठो मस्जिद बाटे। ई महजिद एक ठो बहुत पापुलर पर्यटन आकर्षण हवे आ अभिन ले इहाँ धार्मिक प्रार्थना भी जारी बा जबकि एकर निर्माण 1609 से 1616 के बीच पहिला अहमद के द्वारा बनवावल गइल रहल।

मस्जिद के सभसे प्रमुख बिसेसता एकर अंदरूनी सजावट बाटे। एकरा अंदर के देवार पर नीला रंग के टाइल जड़ल बाटे। ई हाथ से पेंट कइल टाइल हई। इनहने के कारण एह मस्जिद के नीली मस्जिद भी कहल जाला।

## संदर्भ

## बाहरी कड़ी

* नीली मस्जिद के फोटो
* अंदर के वर्चुअल भ्रमण 
* अंदर के वर्चुअल भ्रमण (थ्री-डी पैनोरमा
* नमाज के समय के बीडियो 

श्रेणी:तुर्की
श्रेणी:मस्जिद
स्टार टीवी

**स्टार टीवी** (STAR - Satellite Television Asian Region) एक ठो एशियाई क्षेत्र में प्रसारण करे वाली टीवी सेवा बाटे। एकर मालिकाना अधिकार ट्वेंटीफस्ट सेंचुरी फॉक्स नामक कंपनी के लगे बाटे। साल 2009 में तीन हिस्सा में एकर दोबारा व्यवस्थापन भइल - स्टार इंडिया (STAR India), स्टार ग्रेटर चाइना (STAR Greater China), आ फॉक्स इंटरनेशनल चैनल एशिया (Fox International Channels Asia)।

## संदर्भ

श्रेणी:टीवी नेटवर्क
श्रेणी:टीवी चैनल
देवबंद

**देवबंद** उत्तर प्रदेश राज्य के सहारनपुर ज़िला में बसेल एक नगर हवे, जे दिल्ली से करीब 150 किलोमीटर (93 मील) के दूरी पऽ पड़ेला। एहिजा दारुल उलूम देवबन्द स्थित बा, जे भारत के सबसे बड़ा इस्लामी शिक्षण संस्थानन में से एक हवे।

## इहो देखल जाय
* उत्तर प्रदेश के शहर सभ के लिस्ट

श्रेणी:उत्तर प्रदेश के शहर आ कस्बा
अमेठी

**अमेठी** भारत के उत्तर प्रदेश राज्य में एक ठो कसबा बाटे। 

## इहो देखल जाय
* उत्तर प्रदेश के शहर सभ के लिस्ट

श्रेणी:उत्तर प्रदेश के शहर आ कस्बा
फतेहपुर सीकरी

**फतेहपुर सीकरी** भारत के उत्तर प्रदेश राज्य में एक ठो कसबा बाटे।

Fatehpur Sikri-02-Diwan-i-Khas-2018-gje.jpg|Diwan-i-Khas
Fatehpur Sikri-20-Panch Mahal-2018-gje.jpg|Panch Mahal
Fatehpur Sikri-28-2018-gje.jpg|
Fatehpur Sikri-46-Haramsara-2018-gje.jpg|Haramsara
Fatehpur Sikri-54-Mariam Ki Kothi-2018-gje.jpg|Mariam Ki Kothi
Fatehpur Sikri-62-Anup Talao-2018-gje.jpg|Anup Talao


श्रेणी:उत्तर प्रदेश के शहर आ कस्बा
खानवा

**खाँनवा** भारत के राजस्थान राज्य में एक ठो जगह बाटे। ई मुग़ल सेना आ मेवाड़ के राणा सांगा के बीच भइल खानवा के लड़ाई खाती जानल जाला।

## संदर्भ

श्रेणी:राजस्थान के शहर आ कस्बा
इंडीगो

**इंडीगो** एगो भारतीय एयरलाइन कंपनी ह जेकर मुख्यालय भारत में गुडगांव में स्थित बा। इ एगो कम लागत वाला यात्री सेवा ह तथा यात्री परिवहन की हिसाब से देखल जा त इ भारत क सबसे बड़ विमानन सेवा ह, जेकर बाजार साझेदारी अक्टूबर 2016 की आंकड़ा की अनुसार 42.6% बा। इंडिगो भारत में सबसे तेजी से विकसित होखे वाला सबसे कम लागत क यात्री सेवा ह। इ एयरलाइन 41 गंतव्य स्थान खातिर सेवा दिहले की साथ एशिया क दूसरा सबसे बड़ा कम लागत वाला विमान सेवा ह।

## इतिहास

इंडिगो क शुरुआत 2006 की शुरुआत में इंटरग्लोब इंटरप्राइज की राहुल भाटिया तथा राकेश एस गंगवाल, जवन की यूनाइटेड स्टेट्स में रहे वाला अप्रवासी भारतीय हलो, की द्वारा कइल गइल रहे। एकर 51.12% स्टेक इंटरग्लोब की पास बा तथा 47.88% गंगवाल क वर्जिनिया स्थित कंपनी कैलम इन्वेस्टमेंट्स की लगे बा। मार्च, 2012 तिमाही की अंत में इंडिगो सबसे अधिका लाभ अर्जित करेवाला एक मात्र एयर लाइन और यात्री संख्या की मामला में देश क दूसरा एयरलाइन बन गइल रहे। 17, अगस्त 2012 के इ बाजार हिस्सा की मामला में जेट एयरवेज के पछाड़ के सबसे बड़ा एयरलाइन बन  गइल।

## संचालन

इंडिगो दुनिया में सबसे तेजी से बढे वाली कम लागत वाली विमान सेवा में से एक और भारत में सबसे ज्यादा लाभ कमाए वाली विमान सेवा बन गइल। इंडिगो की सफलता क श्रेय ओकरी अनोखा व्यापार मॉडल के जाला जवन की लागत कम क देला। इ एयरलाइन एक ही प्रकार क विमान (एयरबस ए 320) जवन की एक ही तरह क बैठे वाला व्यवस्था की साथ बा क संचालन करेले, एसे चालक दल क प्रशिक्षण और विमान क रखरखाव सरल हो जाला। एयरलाइन एयरबस के कई नया विमानन क खरीद ऑर्डर एक साथ देके प्रति इकाई लागत में और कमी लेअवलस। एयरलाइन विमान के अगला उड़ान खातिर केवल 20 मिनट की अन्दर तैयार कइले की लक्ष्य की साथ काम करेला ताकि इ सुनिश्चित हो सके की विमान कौनों दिन में कम से कम 12 घंटा क उड़ान भरे। कर्मचारी, चेक-इन कर्मचारी की साथ साथ सामान हैंडलर की तौर पर दोहरा भुमिका निभावत लौक जा न स।

पांच साल की संचालन की बाद जनवरी 2011 में इंडिगो के विदेश में संचालन खातिर लाइसेंस मिल गइल। इंडिगो क पहिला अंतर्राष्ट्रीय विमानन सेवा क शुरुआत 1 सितम्बर 2011 के दुबई से दिल्ली खातिर भइल रहे। बाद की कुछ एक सप्ताह में इ अंतर्राष्ट्रीय सेवा बैंकाक, सिंगापुर, मस्कट एवं काठमांडू खातिर नयी दिल्ली एवं मुंबई से शुरू कराईल।

## उपलब्ध सेवा

कम लागत वाला सेवा होखले की चलते इंडिगो की कौनों विमान सेवा में बिज़नस क्लास एवं फर्स्ट क्लास क सुविधा नाहीं बा। एमें केवल इकोनोमी क्लास क सुविधा बा जेमें प्रति विमान 180 यात्री लोगन खातिर सीट होला। आपन किराया कम रखे खातिर इंडिगो कौनों प्रकार क निशुल्क भोजन क सुविधा उड़ान के दौरान प्रदान नहीं करेले हालाँकि एमें भुगतान कके उपलब्ध खईले-पियले क सामान खरीदले क सुविधा प्रदान कइल गइल बा। विमान में मनोरंजन क सुविधा उपलब्ध नइखे और हेलो6E नांव क आंतरिक पत्रिका इंडिगो द्वारा प्रकाशित कइल जाला। इंडिगो कुछ ज्यादा किराया लेके प्रिमियम सेवा भी उपलब्ध करावेले।

## संदर्भ



श्रेणी:हवाई जहाज सेवा
श्रेणी:भारतीय हवाई जहाज सेवा
साइमन लाप्लास

**पियरे-साइमन लाप्लास** () (23 मार्च 1749 – 5 मार्च 1827) एक ठो फ्रांसीसी गणितग्य, बिज्ञानी आ खगोलशास्त्री रहलें।

## संदर्भ

श्रेणी:फ्रांस के लोग
वेस्टजेट एयरलाइन

**वेस्टजेट एयरलाइन** कनाडा क एगो कम-लागत वाली एयरलाइन ह जवन की ए देश की अन्य प्रमुख प्रतिद्वंदी एयरलाइन  की सस्ता विकल्प की तौर पर शुरू कइल गइल रहे।  वेस्टजेट युनाइटेड स्टेट्स, युरोप, मेक्सिको, सेंट्रल अमेरिका और करेबिअन देश की 100 से भी ज्यादा गंतव्य स्थान खातिर नियमित और चार्टर्ड विमान सेवा प्रदान करेले। 1996 मे स्थापित इ एयरलाइन वर्तमान मे एयर कनाडा की बाद देश क दूसरा सबसे पुरान एयरलाइन ह   और प्रतिदिन 425 उड़ान की द्वारा 45000 से भी अधिक यात्री लोगन क सेवा करेले। 2013 मे वेस्ट जेट की यात्री लोगन क संख्या 18.5 मिलियन रहे और इ ओ समय में यात्रिन की संख्या की अनुसार उत्तरी अमेरिका क नौवां सबसे बड़ एयरलाइन रहे। वेस्टजेट एगो 10,000 से भी अधिका कर्मचारी वाली सार्वजनिक कंपनी ह, तबो एमे कौनों कर्मचारी संघ नाहीं बा और इ एयरलाइन्स की कौनों गठबंधन क सदस्य भी नाही ह। इ बोईंग 737 अगिला पीढ़ी की तीनो प्रकार की विमान की अलावा कुछ लंबी दूरी वाला रस्तन पर बोईंग 767 क भी संचालन करेले। एकर सहायक एयरलाइन वेस्ट जेट एन्कोर बॉंबर्डियर क्यू 400 क भी परिचालन इहे करेले। एकर मुख्य कार्यालय कॅल्गरी इंटरनॅशनल एयरपोर्ट की बगल मे ही आइल बा।

2015 मे वेस्ट जेट एयरलाइन्स अपनी यात्री सेवा की द्वारा 4.029 बिलियन कनेडियन डॉलर क कमाई कइलस और एकर प्रति शेयर आमदनी 19% बढ़कर 2.92 कनेडियन डॉलर हो गइल। एही साल एके स्काइ ट्रॅक्स द्वारा दुनिया क आठवां और उत्तरी अमेरिका क दूसरा सबसे अच्छे कम लागत वाला विमान सेवा की रूप मे आँकल गइल।

## वेस्टजेट एन्कोर

वेस्टजेट एन्कोर वेस्टजेट क सहायक क्षेत्रीय एयरलाइन ह जवन की 24 जून 2013 के बॉंबर्डियर क्यू 400 की फ्लीट और ट्विन-टर्बोप्रॉप विमानन की साथ आपन सेवा शुरू कइलस।

## गंतव्य

वर्तमान मे वेस्टजेट और वेस्टजेट एन्कोर उत्तरी और मध्य अमेरिका, युरोप तथा करेबिअन की 20 से भी अधिक देश खातिर 100 से ज्यादा गंतव्य स्थान तक उड़ान भरेली स। एमें कनाडा क 36 और युनाइटेड स्टेट्स क 21 शहर शामिल बा। वेस्ट जेट ओरलांडो और लास वेगास की खातिर सबसे अधिक सेवा प्रदान करे वाली कनेडियन एयरलाइन ह। इ ओरलांडो की खातिर कनाडा की विभिन्न शहरन से 11 और लास वेगास की खातिर 12 दैनिक उड़ान संचालित करेले। 2008 की बाद से वेस्ट जेट लास वेगास मे आये वाला यात्री लोगन की संख्या की अनुसार सबसे बड़ अंतरराष्ट्रीय एयरलाइन ह।

वेस्टजेट करेबिअन देशन की 20 और मेक्सिको की 7 गंतव्य स्थान (जेमे से कुछ एक खास मौसम खातिर) की खातिर भी सेवा प्रदान करेले।

जुलाई 2015, में वेस्ट जेट 2016 की वसंत ऋतु से लंदन  की गॅटविक एयरपोर्ट की खातिर आपन नया बोईंग 767 विमान की साथ सेवा आरंभ कइले क घोषणा कइलस।

## विमान मे मिले वाली सुविधा

2005 मे वेस्टजेट पहिला बार लाईव टीवी की नांव से अपने बोईंग 737-700 और 800 विमानन मे मनोरंजन सेवा क शुरुआत कइलस। ए मनोरंजन सेवा की खातिर बेल टीवी की सेटेलाइट नेटवर्क क उपयोग कइल जाला और ग्लोबल टीवी, सी टीवी, सी बी एस, सिटी टीवी, ट्री हाउस टीवी, एबीसी, एन बी सी, टी एस एन और एगो वेस्टजेट चैनल (जेमें क्षेत्रीय मानचित्र की अनुसार विमान क वर्तमान स्थान,  जी पी एस से प्राप्त उँचाई और गति दर्शावल जाला) देखावल जाला।

## संदर्भ

श्रेणी:हवाई जहाज
श्रेणी:हवाई जहाज सेवा
फलकनुमा पैलेस

**फलकनुमा पैलेस** भारत में तेलन्गाना की हैदराबाद में स्थित बहुते बढ़िया जगहन में से एक ह। इ पैगाह परिवार से संबंधित बा जेपर बाद में निजाम द्वारा राज कइल गइल। इ फलकनुमा में 32 एकड़ क्षेत्र में बनल बा तथा चारमिनार से 5 किमी की दूरी पर बा। एकर निर्माण नवाब विकार- उल-उमर द्वारा कइल गइल रहे जवन कि हैदराबाद क प्रधानमन्त्री रह न। फलकनुमा क उर्दू में तात्पर्य होला - “असमान की जैसन”  चाहें “असमान क आइना”

## डिजाईन

ए महल क डिज़ाइन एगो अंग्रेजी शिल्पकार बनवले रह न। एकर रचना क आधारशिला 3 मार्च 1884 के सर विकार की द्वारा रखल गइल रहे। इ हैदराबाद की तीसरा निजाम सिकंदर जाह बहादुर क नाती रह न। ए निर्माण के पूरा होखले में कुल 9 वर्ष का समय लागल। एकर निर्माण पूरा तरह से इटेलियन पत्थर से भइल बा तथा इ 93971 वर्ग मीटर क्षेत्र के घेरले बा।

## इतिहास

हैदराबाद क प्रधानमंत्री, विकार-उल-उमर ए जगह के अपनी निजी निवास की तौर पर तबले प्रयोग कइ न जब ले की एकर मालिकी उनकी पास रह ल, बाद में इ पैलेस 1897-98 की लगभग हैदराबाद की छठा निजाम के दे दिहल गइल। फलकनुमा पैलेस के निर्माण में एतना अधिक लागत आइल कि खूब अमीर सर विकार के भी ए महल क काम पूरा करावे खातिर बैंक ऑफ़ बंगाल से लोन लेवे के पड़ गइल। बाद में लेडी उल उमर क छोट भाई महबूब अली पाशा निजाम vi 1897 में एईजा रहे अई न जिनके इ पैलेस काफी पसंद आइल, जेकरी चलते सर विकार इ पैलेस निजाम के उपहार में दे दिहन जेकरी बदले में पैगाह परिवार की अनुसार ओ समय में सर विकार के 20 लाख रूपया मिलल, हालाँकि कहल जाला की महल की बदले मिलल पैसा कहीं ज्यादा रहे। बाद में निजाम ए महल के शाही अतिथि गृह की तौर पर प्रयोग कइल शुरू क दिह न काहें की एईजा से पूरा शहर क नज़ारा देखे के मिलेला।

टेलीफ़ोन तथा विद्युत् सिस्टम क सेवा ए पैलेस में सन 1883 में ओस्लेर की द्वारा शुरू कइल गइल रहे। आंकड़न की अनुसार ए पैलेस में उपलब्ध स्विच बोर्ड्स भारत क उपलब्ध सबसे बड़ स्विच बोर्ड्स में से एक ह। सन 2000 तक इ पैलेस निजाम परिवार क निजी संपत्ति रहे तथा सामान्य जनता खातिर आम रूप से खुलल नाहीं रहे। ए पैलेस में बिलियर्ड्स रूम भी बा, जेमें स्थित टेबल इंग्लैण्ड क बोरो आ वाट्स मिलके डिजाईन कइले रहे लो, ऐसन दुगो टेबल बनावल गइल रहे जेमें से एगो बन्किन्घम पैलेस में बा तथा दूसरा एईजा रखल बा।

## विलासितापूर्ण होटल में परिवर्तन

सन 2000 में ताज होटल ए पैलेस क नवीनीकरण क कार्य शुरू कइलस। नया बदलावन की साथ ए होटल के नवम्बर 2010 में मेहमानन खातिर खोल दिहल गइल। एकर कमरा और दीवारन के फ्रांस से मंगावल गइल ओर्नेट फ़र्नीचर, हाथ से काम कइल गइल सामान से तथा ब्रोकेड से सुसज्जित कइल गइल बा। ए पैलेस में 101 सीट्स वाला भोजन गृह बा जेके संसार का सबसे बड़ डाइनिंग हॉल मानल जाला। साथे साथ दरबार हॉल भी बा जेके विश्वस्तरीय शिल्प का अनुप्रयोग करके सुसज्जित कइल गइल बा|

## संदर्भ


## बाहरी कड़ियाँ

* Sydney Morning Herald article
* Taj Falaknuma 
* Nizam used to have enough pearls to pave Piccadilly

श्रेणी:होटल
गॉटफ्रीड विल्हेम लाइब्नित्ज

**गॉटफ्रीड विल्हेम लाइब्नित्ज** () या **लाइबनित्ज** एक ठो जर्मन दार्शनिक आ गणितग्य रहलें। इनके स्थान गणित आ दर्शन दुन्नो के इतिहास में प्रमुखता से दर्ज बाटे। आइजक न्यूटन से स्वतंत्र रूप से डिफरेंशियल कैलकुलस के खोज कइलेन आ दर्शन के क्षेत्र में रेने देकार्त आ स्पिनोज़ा के साथ बुद्धिवाद के सबसे प्रमुख दार्शनिक लोग में गिनल जालें।

## संदर्भ
लियोनार्ड ऑयलर

**लियोनार्ड ऑयलर** (, स्विस , जर्मन ) (15 अप्रैल 170718 September 1783) एक ठो स्विस भौतिकीविद, गणितग्य, आ इंजीनियर रहलें।

## संदर्भ


श्रेणी:1783 में निधन
श्रेणी:स्विट्जरलैंड के लोग
श्रेणी:गणितज्ञ
श्रेणी:भौतिकशास्त्री
राफ्टिंग

कैंपिंग एवं ट्रेकिंग की जैसे **राफ्टिंग**  एगो रोमांचकारी गतिविधि ह। ऊँचा-नीचा लहरन से एगो छोट सी नाव में जूझले क भी एगो अलग अनुभव ह।  मनोरंजन के साथ-साथ इ हमनी के साहसी एवं जूझारु भी बनावेला। एकरी अलावा एक साथ काम कइले की कारण आपस में सहयोग क भावना भी बढ़ेला। बड़-बड़ लहर जब वेग की साथ व्यक्ति की तरफ आवेली स, त कुछ क्षण खातिर उ सब कुछ भूला जाला। ओके केवल परस्पर सहयोग से ए लहरन के जीतले की इच्छा होला। यात्रा पूरा कइले प ओ जीत क जवन खुशी होला, ओकर वर्णन शब्दन में कइल करीब करीब असम्भव ही बा।

राफ्टिंग आ व्हाइटवाटर राफ्टिंग एगो आउटडोर मनोरंजक गतिविधि ह जेमें एगो हवा वाला बेड़ा की उपयोग से नदी या पानी के अन्य जगहन प नेविगेट कइल जाला। इ अक्सर कौनों न कौनों तरह की साफ़ पानी क या फेर उथला पानी के विभिन्न डिग्री पर कइल जाला और आम तौर पर भाग लेवे वालन खातिर एगो नया और चुनौतीपूर्ण वातावरण का प्रतिनिधित्व करेला। जोखिम से निपटले और टीम वर्क क जरूरत ए अनुभव (राफ्टिंग) का एगो महत्वपूर्ण हिस्सा ह। एगो अवकाश खेल की रूप में ए गतिविधि क विकास के 1970 की मध्य में लोकप्रिय भइल रहे। एके एगो जोखिम से भरल खेल की रूप में जानल जाला एवं इ काफी खतरनाको हो सकेला। अंतरराष्ट्रीय राफ्टिंग संघ, जेके आईआरएफ की नांव से दुनिया भर में जानल जाला उ इ खेल की सब पहलु क देखरेख करेला।

## वाइट वाटर क प्रकार

निम्नलिखित 6 स्तर क बाधा का सामना वाइट वाटर राफ्टिंग में करे के पड़ेला, एकर अन्य नांव इंटरनेशनल स्केल ऑफ़ रिवर डिफीकल्टी भी ह, इ सामान्य से, बहुत खतरनाक और संभवित मौत क खतरा या फिर गंभीर चोट लगले ले होला।

* **क्लास 1** : बहुत छोट खुरदुरा क्षेत्र, एमे कुशलता क जरुरत हो सकेला। (कौशल क स्तर: बहुत ही बुनियादी)
* **क्लास 2**: थोडा उथला पानी, पत्थर हो सकेला, एमे कुशलता की जरुरत पड़ सकेला।
* **क्लास 3**: छोटा लहर, बहुत ख़ास खतरा नाहीं, एइजा थोड़ा ज्यादा कुशलता क जरुरत रही ।
* **क्लास 4**: व्हाइटवॉटर, मध्यम तरंग, कुछ चट्टान, तीक्ष्ण कुशलता क जरुरत।
* **क्लास 5**: व्हाइटवॉटर, बड़ तरंग, बड़ क्षेत्र, सटीक कुशलता क जरुरत।
* **क्लास 6**: काफी खतरनाक और एमें राफ्टर के पर्याप्त व्हाइटवॉटर, बड़ तरंग, बड़ चट्टान का सामना करे के पड़ेला।

## तकनीक

व्हाइट वाटर राफ्टिंग डोंगियों चाहें कायाक से काफी अलग ह एमें बहुते कुशलता एवं विशेषता क जरुरत होला ताकि पानी में आवे वाली कठिनाइयन के दूर कइल जा सके। एमें कुछ विशिष्ट तकनीक इस्तेमाल कइल जाला,  ए कुल तकनीक की उदाहरण में शामिल बा,

* पंचिंग
* उच्च साइडिंग
* लो साइडिंग

## सुरक्षा

व्हाइटवॉटर राफ्टिंग एगो खतरनाक खेल बन सकेला अगर एमें मुलभुत सुरक्षा तकनीकन क अनदेखी कइल गइल होखे। हालांकि पेशेवर एवं निजी राफ्टिंग में दुर्घटना काफी कम देखल गइल बा जवने क एक वजह बहुत सारा घटना क रिपोर्टिंग न होखल ह,  एही से दुर्घटना दर काफी कम समझल जाला। अत: इ जरुरी ह की राफ्टिंग कइले से पहिले आप अपनी संचालक की साथ सुरक्षा व्यवस्था का जायजा ले लीं। हालाँकि अब ए खेल में विशेषज्ञता बढ़ल बा एवं विशिष्ट उपकारणन की प्रयोग की चलते दुर्घटना क सम्भावना घटल बा।

## संदर्भ



## बाहरी कड़ियाँ
*International Rafting Federation
*United States Rafting Association

श्रेणी : खेल
सेल्फोस झरना

**सेल्फोस** आइसलैंड देस के उत्तरी हिस्सा में जोकुल्या ऑ फ्यूलम (Jökulsá á Fjöllum) नदी पर मौजूद एक ठो झरना बाटे। ई नदी कई ठो झरना बनावत बहे ले आ 30 किलोमीटर लंबाई पूरा कइ के आर्कटिक सागर में मौजूद एक ठो खाड़ी में गिरे ले।

नदी के पानी के स्रोत हिमानी से पघिल के निकले वाला पानी हवे। एही कारण नदी में बहाव के मात्रा आ झरना के आकार सीजन के अनुसार बदलत रहे ला। एह में मौसम आ ज्वालामुखी घटना के कारण भी बदलाव देखे के मिले ला।

सेल्फोस झरना से नीचे के ओर कुछ दूर के बाद डेटिफोस नाँव के एक ठो अउरी झरना बाटे। ई यूरोप के सभसे ताकतवर झरना सभ में गिनल जाला।

## संदर्भ

श्रेणी:आइसलैंड
श्रेणी:यूरोप के भूगोल
श्रेणी:झरना
श्रेणी:यूरोप के जलभंडार